Държавен вестник, бр. 27, 2012 г., стр. 29

БРОЙ  27	
Д Ъ Р Ж А В Е Н  В Е С Т Н И К 	
СТР.  29  
връзки и което в резултат на това живее 
последователно на различни места в две или 
повече договарящи страни, се счита мястото 
на личните му връзки, при условие че лицето 
се връща редовно на това място. Последното 
условие не е задължително, когато лицето 
живее в договаряща страна за изпълнение на 
задача с определена продължителност.
б) Водачите предоставят доказателство за 
мястото на тяхното обичайно пребиваване 
по всеки подходящ начин, като например 
карта за самоличност или всеки друг валиден 
документ.
в) Когато компетентните органи на до­
говарящата страна, издаваща картата на 
водача, имат съмнения относно валидността 
на декларацията за обичайно пребиваване, 
направена в съответствие с буква „б“ или за 
целите на определен специфичен контрол, те 
могат да изискат допълнителна информация 
или доказателство.
г) Компетентният орган на издаващата 
договаряща страна проверява, доколкото е 
възможно, дали заявителят вече не притежава 
валидна карта на водача.
4. а) Компетентният орган на договарящата 
страна персонализира картата на водача в съ­
ответствие с разпоредбите на допълнение 1Б.
Периодът на административна валидност на 
картата на водача не надвишава пет години.
Водачът може да притежава само една ва­
лидна карта на водача. Водачът е задължен да 
използва единствено своята персонализирана 
карта на водача. Водачът не може да използва 
карта на водача, която е повредена или е с 
изтекла валидност.
Когато е издадена карта на водача за замяна 
на стара карта, новата карта притежава същия 
номер на издаване на картата, но индексът 
се увеличава с единица. Издаващият орган 
поддържа регистър на издадените, открадна­
тите, изгубените или повредените карти на 
водачи най-малко за период, съответстващ 
на периода на тяхната валидност.
Когато картата на водача е повредена, 
неизправна, изгубена или открадната, орга­
нът издава карта за замяна в рамките на пет 
работни дни след получаването на подробно 
заявление за тази цел.
В случай на искане за подновяване на 
карта, чийто период на валидност предстои 
да изтече, органът издава нова карта преди 
датата на изтичане на периода на валидност, 
при условие че искането е било изпратено в 
рамките на срока, установен в член 12, па­
раграф 1, изречение четвърто.
б) Карти на водача се издават единствено 
на заявители, които попадат в обхвата на 
разпоредбите на спогодбата.
в) Картата на водача е персонална. По 
време на официалния є период на валидност 
тя не може да бъде отнемана или прекратя­
вана по каквато и да е причина, освен ако 
компетентният орган на договарящата страна 
установи, че картата е подправена, водачът е 
използвал карта, на която не е притежател, 
или притежаваната карта е била получена 
въз основа на неверни декларации и/или под­
правени документи. Когато такива мерки за 
прекратяване или отнемане са предприети от 
договаряща страна, различна от издаващата 
договаряща страна, първата връща картата на 
органите на договарящата страна, която я е 
издала, и посочва причините за връщането.
г) Карти на водачи, издадени от договаря­
щите страни, се признават взаимно.
Когато притежателят на валидна карта 
на водача, издадена от договаряща страна, 
установи своето обичайно пребиваване в 
друга договаряща страна, той може да поиска 
картата му да бъде сменена с еквивалентна 
карта на водача; задължение на договарящата 
страна, която извършва смяната, е при не­
обходимост да провери дали представената 
карта е действително валидна.
Договарящите страни, извършващи смя­
ната, връщат старата карта на органите на 
издаващата договаряща страна и посочват 
причините за това.
д) Когато договаряща страна замени или 
смени карта на водача, замяната или смяната 
и всяка следваща замяна или подновяване се 
регистрират в тази договаряща страна.
е) Договарящите страни предприемат 
всички необходими мерки, за да предотвратят 
възможностите за подправяне на картите на 
водача.
5. Договарящите страни осигуряват данни­
те, необходими за наблюдение на спазването 
на тази спогодба, които са записани и съх­
ранени от контролния уред в съответствие с 
допълнение 1Б на това приложение, да могат 
да се съхраняват в продължение на 365 дни 
след датата на тяхното записване и да бъдат 
на разположение при условия, гарантиращи 
сигурността и точността на данните.
Договарящите страни предприемат всич­
ки необходими мерки, за да гарантират, че 
повторната продажба или извеждането от 
експлоатация на контролния уред няма да 
намали по-специално задоволителното при­
лагане на този параграф.
Член 12
1. Водачите не могат да използват замър­
сени или повредени тахографски листове или 
карта на водача. В тази връзка листовете и 
картата на водача трябва да бъдат подходящо 
защитени.
В случай на повреда на лист или карта на 
водача, съдържащи записани данни, водачите 
прикрепят повредения лист или картата на 
водача към празен лист или временен лист, 
използван за замяната му.